CELEX: 52016DP0323
Language: sl
Date: 2016-09-13 00:00:00
Title: Sklep Evropskega parlamenta z dne 13. septembra 2016 o zahtevi za odvzem imunitete Istvánu Ujhelyiju (2015/2237(IMM))

13.6.2018   
            
            
               SL
            
            
               Uradni list Evropske unije
            
            
               C 204/205
            
         P8_TA(2016)0323
   Zahteva za odvzem imunitete Istvánu Ujhelyiju
   Sklep Evropskega parlamenta z dne 13. septembra 2016 o zahtevi za odvzem imunitete Istvánu Ujhelyiju (2015/2237(IMM))
   (2018/C 204/23)
   
      Evropski parlament,
   
               —
            
            
               ob upoštevanju zahteve za odvzem imunitete Istvánu Ujhelyiju, ki jo je dne 15. julija 2015 na podlagi odločbe osrednjega okrožnega sodišča v Pešti (Madžarska) z dne 26. novembra 2014 v zvezi s kazenskim postopkom pred tem sodiščem posredoval stalni predstavnik Madžarske in ki je bila razglašena na plenarnem zasedanju 7. septembra 2015,
            
         
               —
            
            
               po zagovoru Istvána Ujhelyija dne 28. januarja 2016 v skladu s členom 9(5) Poslovnika,
            
         
               —
            
            
               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),
            
         
               —
            
            
               ob upoštevanju člena 4(2) madžarske ustave,
            
         
               —
            
            
               ob upoštevanju člena 10(2) madžarskega zakona št. LVII iz leta 2004 o statusu madžarskih poslancev Evropskega parlamenta,
            
         
               —
            
            
               ob upoštevanju členov 74(3) in 79(2) madžarskega zakona št. XXXVI iz leta 2012 o državni skupščini,
            
         
               —
            
            
               ob upoštevanju člena 5(2), člena 6(1) in člena 9 Poslovnika,
            
         
               —
            
            
               ob upoštevanju poročila Odbora za pravne zadeve (A8-0229/2016),
            
         
               A.
            
            
               ker je osrednje okrožno sodišče v Pešti vložilo zahtevo za odvzem poslanske imunitete poslancu Evropskega parlamenta Istvánu Ujhelyiju v zvezi s sodnim postopkom pred tem sodiščem;
            
         
               B.
            
            
               ker je zahteva sodišča povezana s sodnim postopkom v zvezi s kaznivim dejanjem obrekovanja zaradi izjav Istvána Ujhelyija, ki jih je 25. aprila 2014 izrekel o posamezniku na Madžarskem;
            
         
               C.
            
            
               ker se v skladu s členom 8 Protokola št. 7 zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;
            
         
               D.
            
            
               ker v skladu s členom 9 Protokola št. 7 med zasedanjem Evropskega parlamenta njegovi poslanci na ozemlju svoje države uživajo imunitete, priznane članom parlamenta te države;
            
         
               E.
            
            
               ker so v skladu s členom 4(2) madžarske ustave poslanci parlamenta upravičeni do imunitete in nadomestila, da se tako spodbudi njihova neodvisnost;
            
         
               F.
            
            
               ker so v skladu s členom 10(1) madžarskega zakona št. LVII iz leta 2004 o statusu madžarskih poslancev Evropskega parlamenta ti upravičeni do enake imunitete kot poslanci madžarskega parlamenta;
            
         
               G.
            
            
               ker v skladu s členom 74(3) madžarskega zakona št. XXXVI iz leta 2012 o državni skupščini zahtevo za odvzem imunitete predsedniku predloži glavni tožilec pred vložitvijo obtožnega akta ali sodišče po vložitvi obtožnega akta;
            
         
               H.
            
            
               ker v skladu s členom 79(2) madžarskega zakona št. XXXVI iz leta 2012 o državni skupščini oseba, ki kandidira na parlamentarnih volitvah, uživa enako imuniteto, le da o zahtevi za odvzem imunitete odloča državna volilna komisija, zahteva za odvzem imunitete pa se predloži predsedniku te komisije, zato bi absolutna imuniteta madžarskega parlamenta lahko veljala za izjave z dne 25. aprila 2014;
            
         
               I.
            
            
               ker so bile sporne izjave podane 25. aprila 2014, ko István Ujhelyi ni bil poslanec Evropskega parlamenta, temveč poslanec nacionalnega parlamenta;
            
         
               J.
            
            
               ker obtožbe zoper Istvána Ujhelyija niso povezane z mnenjem ali glasom, ki bi ga ta poslanec izrekel pri opravljanju svojih dolžnosti poslanca Evropskega parlamenta, zato ne velja absolutna imuniteta v smislu člena 8 Protokola št. 7;
            
         
            
               1.
            
            
               se odloči, da odvzame imuniteto Istvánu Ujhelyiju;
            
         
            
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje ustreznima organoma na Madžarskem.
            
         
      (1)  Sodba Sodišča z dne 12. maja 1964 v zadevi Wagner proti Fohrman in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.